Մոնիկա Լյու

Մոնիկա Լյուբինայտե (, ), ավելի հայտնի որպես Մոնիկա Լյու (), լիտվացի երգչուհի և երգահան։

Նա ներկայացրել է Լիտվան «Sentimentai» երգով Իտալիայի Թուրին քաղաքում կայացած Եվրատեսիլ 2022 երգի մրցույթում, որտեղ զբաղեցրել է 14-րդ տեղը։

Կենսագրություն 
Ծնվել է Կլայպեդայում երաժիշտների ընտանիքում, հինգ տարեկանից սկսել է ջութակի և բալետի դասերի հաճախել։ Նա ջազային երգեցողություն է սովորել Կլայպեդայի համալսարանում, այնուհետև շարունակել է կրթությունը Բոստոնի Բերքլի երաժշտական ​​քոլեջում։

2004 թվականին հաղթել է «Dainų dainelė  երիտասարդ կատարողների մրցույթում։ Ուսումն ավարտելուց հետո տեղափոխվել է Լոնդոն, որտեղ աշխատել է պրոդյուսեր Մարիո Բասնովի հետ։ Այժմ ապրում է Վիլնյուսում։ Հայրենիքում հայտնի դառնալուց հետո երգչուհին մասնակցում է բազմաթիվ փառատոների, մրցույթների և համագործակցում այլ երաժիշտների հետ։ 2020 թվականին նա դարձավ «Lietuvos balsas» շոուի («Ձայն» շոուի լիտվական տարբերակը) մենթոր։ 2021 թվականին նա «Դիմակ» և «Ես տեսնում եմ քո ձայնը» երաժշտական ​​շոուներում հանդես եկավ ժյուրիի կազմում։

2022 թվականին նա  «Sentimentai» երգով մասնակցել է Լիտվայի Եվրատեսիլի ազգային ընտրությանը՝ «Pabandom iš naujo!»-ին։ Կիսաեզրափակչի ժամանակ երգը ներկայացնելուց հետո նա հաղթեց՝ ստանալով ժյուրիի և հեռուստադիտողների բարձր գնահատականը, և սինգլը մրցույթի բոլոր երգերից միակն էր, որ Լիտվայի չարթերում հայտնվեց առաջին հորիզոնականում։ Փետրվարի 12-ին կայացած եզրափակչում նա կրկին ստացել է առավելագույն թվով միավորներ ժյուրիի և հեռուստադիտողների կողմից՝ իրավունք ստանալով ներկայացնել երկիրը մրցույթում.։

Սկավառակագրություն

Ձայնասկավառակներ
 I Am (2015)
 Lünatik (2019)
 Melodija (2020)

Սինգլներ

Խոստովանություն

Ծանոթագրություններ 

 
Լիտվացի երգիչներ
Եվրատեսիլ 2022 երգի մրցույթի մասնակիցներ
21-րդ դարի երգիչներ և երգչուհիներ